**[Kaj Evropa počne zame](https://what-europe-does-for-me.eu/sl/portal)**

https://what-europe-does-for-me.eu/sl/portal

Ta spletna stran je odgovor na naslovno, pogosto zastavljeno vprašanje. Hkrati je odgovor [Službe EP za raziskave](http://www.europarl.europa.eu/at-your-service/sl/stay-informed/research-and-analysis) na očitke, da so informacije, ki jih objavlja EP pogosto preveč tehnokratsko in neživljenjsko predstavljene.

**V moji regiji**

V prvem poglavju spletne strani boste našli kratke predstavitve skoraj 1400 evropskih regij (med njimi 12 slovenskih), v njih pa zelo povzet opis regije, seznam nekaj najbolj vidnih projektov, ki jih tam (so)financira EU in kar nekaj linkov za tiste, ki bi radi vedeli več. Vsi članki so v angleščini in v matičnem jeziku izbrane regije (slovenščina le pri slovenskih, torej)

**V mojem življenju**

Drugo poglavje se nanaša na posameznika in okoli 400 različnih družbenih, poklicnih in drugih vlog, ki jih prevzemamo v življenju. Skozi posamezne prispevke lahko spoznate, kaj Evropa počne za vas, če ste športniki, starši, pripadniki manjšin, spletni nakupovalci, turisti, ... Vsi članki so v vseh 24 uradnih jezikih EU, torej tudi v slovenščini.

**V žarišču**

Tretje poglavje pa nekoliko podrobneje pokriva nekatere ključne teme evropske politike, ki so jih kot take v anketah izpostavili evropski državljani. Poglobljeno branje se nanaša predvsem na storjeno v iztekajočem se mandatu EP in na izzive, ki čakajo naslednji sklic po volitvah 2019. Že objavljeni članki so v angleškem jeziku, prevedeni v slovenščino se objavljajo sproti.

Obstoječi nabor člankov se bo sproti še nadgrajeval, prav tako jezikovne različice posameznih člankov.

\*\*\*

**NASVET ZA UPORABO**:

Vsi članki so prilagojeni za hitro objavo na socialnih omrežjih. Predlagamo, da izberete za vas najbolj relevantne in jih objavljate kot redno (tedensko ali še bolj pogosto) rubriko z namenom predstavljanja konkretnih prednosti, ki jih EU prinaša svojim prebivalcem. Ob temu pa dodajte tudi poziv na volitve in poziv ljudem, naj se nam pridružijo z vpisom na platformi [tokratgremvolit.eu](http://tokratgremvolit.eu) in tudi sami spodbudijo druge k oddaji glasu 26. maja.

[Multimedijski center EP](https://multimedia.europarl.europa.eu/en/home)

<https://multimedia.europarl.europa.eu/en/home>